MF «Romsdal»

**MF «Romsdal»**, per 2022: **«Oba»**, (IMO: 8710297) er en gambisk-registrert bil- og pendelferge som tilhører det sierraleonske fergeselskapet Sierra Ferries, og som etter planen skal betjene fergesambandet Freetown–Tagrin i Sierra Leone i Vest-Afrika. Per 18. august 2023 befinner fergen seg forankret ved havnebyen Freetown.

Fergen ble bygget i 1988 ved A. M. Liaaen i Ålesund i Møre og Romsdal som verftets byggenummer 148, og ble opprinnelig levert som den norske bil- og pendelfergen «Romsdal» for det norske ferge- og hurtigbåtselskapet Møre og Romsdal Fylkesbåtar (MRF), som satte fergen inn i fergetrafikk på fergesambandet Molde–Vestnes–Vikebukt i Romsdal.

## Historie

### Bakgrunn
I 1980-årene hadde det norske ferge- og hurtigbåtselskapet Møre og Romsdal Fylkesbåtar (MRF) planer om å bygge to 81/105-bilers standard pendelferger, som skulle settes inn på fergesambandet Molde–Vestnes–Vikebukt på Moldefjorden i Romsdal. Målet var å øke kapasiteten på fergesambandet ved å erstatte de mindre spesialfergene «Rauma» (fra 1968) og «Veøy».

### Konsept og konstruksjon
MRF sitt konsept på disse to nye standard pendelfergene var at de ville bli utstyrt med forskjellige fremdriftssystem, altså med forskjellige propellanlegg og styresystem. Byggingen av de nye fergene «Rauma» og «Romsdal» ville foregå ved henholdsvis Trønderverftet i Hommelvik og A. M. Liaaen i Ålesund. Designmessig (sett med hengedekk) ble «Rauma» og «Romsdal» ansett som en større versjon av søsterfergene «Fosen» (fra 1978) og «Trondheim» (fra 1979).

Skroget til «Romsdal» ble bygget ved Liaaen Nordfjordeid AS i Nordfjordeid i Nordfjord, og utrustet og ferdigstilt ved A. M. Liaaen AS i Ålesund på Sunnmøre. Fergen var byggenummer 148 og ble levert til MRF den 25. mai 1988.

## Sambandsoversikt

## Fergen

### Tekniske spesifikasjoner

#### Størrelse og dimensjoner
Ved overlevering som «Romsdal» hadde hun en brutto(register)tonnasje på 886 BRT. Etter en ommåling i 1994 har fergen en bruttotonnasje på 1 401 BT og en nettotonnasje på 420 NT.

MF «Oba» måler en største lengde (LOA) på 84,10 meter, en lengde mellom perpendikulærene (LPP) på 73,88 meter, og en største bredde på 14,20 meter. Dypgående stikker fergen 3,75 meter, mens dybde i riss (målt fra underkant av hoveddekksplaten til overkant av kjølplaten) måler 4,493 meter.

#### Kapasiteter
Som bygget i 1988 hadde fergen en bilkapasitet på 105 PBE, og en maksimal passasjerkapasitet på 399 passasjerer (pax). Per 2012, da fergen var i tjeneste for Fjord1, hadde hun en bilkapasitet på 87 PBE, og en maksimal passasjerkapsitet på 246 pax.

#### Maskin og fremdriftssystem
Hovedmaskineriet om bord på «Oba» består av to Deutz MWM-dieselmotorer, hver med ytelse på 804 kW, som tilsvarer en samlet effekt på 1 608 kW. Fremdriften besørges av to elektromotorer som driver hver sin respektive azimut-thruster levert av Liaaen.

#### Klassing og register
Fergen var ved byggestart klasset i det norske klassifikajsonsselskapet Det Norske Veritas (DNV) frem til 2013 da hun ble overført til det internasjonale klassifikasjonsselskapet DNV GL / DNV (fra 2021). Fergen var i perioden 1992–2022 registrert i Norsk Ordinært Skipsregister (NOR), som er en underavdeling i Sjøfartsdirektoratet.

## Galleri

Fil:MF Romsdal.jpg|MF «Romsdal» på Moldefjorden, 2. august 2006
Fil:'Romsdal' the ferry - Moldefjord, Norway - panoramio.jpg|MF «Romsdal» på Moldefjorden, 19. juni 2008
Fil:MF Romsdal Molde.jpg|MF «Romsdal» seiler ut fra Molde, 18. juli 2008
Fil:Norwegia-208.jpg|«Romsdal» i opplag (lokasjon ukjent), 23. juli 2010


## Referanser


## Eksterne lenker
* 
*